De danske psykiatriske sygehuse er blevet målt og vejet. Nu er karaktererne så blevet fordelt, og i Nordjylland er det med succes. Psykiatrisk sygehus i Brønderslev har fået en 3. plads, mens Aalborgs ditto fik tilkæmpet sig en 5. plads i den nationale undersøgelse. - På trods af de ekstra udfordringer vi har som landets mindste region og udkantsområde, leverer Psykiatriens personale en flot og engageret indsats. Som landets øvrige sygehuse er vi presset på tid og ressourcer, men vi holder den faglige fane højt gennem et vedvarende fokus på sikre og udvikle kvaliteten af den pleje og behandling, vi kan tilbyde vores patienter, understreger Helle Jørgensen, der er chefsygeplejerske i Psykiatrien i Region Nordjylland.

Opsummering:
Fagskriftet Dagens Medicin har kåret de psykiatriske sygehuse i Brønderslev og Aalborg til henholdsvis landets 3. og 5. bedste.